Národná rada Slovenskej republiky

## **VI. volebné obdobie**

Číslo: CRD-85/2013

**357a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene  a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov

(tlač **357**) v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene  a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač **357**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 30. januára 2013 č. 408 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre hospodárske záležitosti.

.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 26. februára 2013 č. 180.
* Výbor Národnej rady Slovenskej republiky pre financie a rozpočet uznesením zo 7. marca 2013 č. 141.
* Výbor NR SR pre hospodárske záležitosti uznesením z 5. marca 2013 č. 123.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. K čl. I, 5. bodu. 5. bod znie:

„5. V § 3 písmeno h) znie:

„h) intenzitou investičnej pomoci podiel celkovej súčasnej výšky investičnej pomoci k celkovým súčasným oprávneným nákladom súvisiacim s realizáciou investičného zámeru vyjadrený v percentách; intenzita investičnej pomoci je vyjadrená ekvivalentom hrubej hotovostnej finančnej pomoci, ktorá predstavuje výšku investičnej pomoci pred zaplatením dane z príjmov,“.“.

Legislatívno-technická úprava súvisiaca so spresnením ustanovenia.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 6. bodu

V § 3 písm. j) sa slovo „strojové“ nahrádza slovom „výrobné“.

Legislatívno-technická úprava súvisiaca so spresnením ustanovenia.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 7. bodu

V§ 3 písm. l) sa slová „15 %“ nahrádzajú slovami „10 %“.

Legislatívno-technická úprava súvisiaca so spresnením ustanovenia, vzhľadom na povinnosť, ktorá nie je % explicitne upravená v európskej legislatíve.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 9. bodu

V § 4 ods. 1 písm. a) sa slová „z toho najmenej 5 000 000 eur“ nahrádzajú slovami „pričom najmenej 50 %“.

Legislatívno-technická úprava, vzhľadom na potrebu zachovania jednotnej systematiky návrhu zákona.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 9. a 14. bodu

V § 4 ods. 1 písm. e) (9. bod) a v § 7 ods. 1 písm. e) (14. bod) sa slová „má realizovať“ nahrádzajú slovom „realizuje“.

Gramatická pripomienka.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 10. bodu

V § 4 ods. 2 písm. a) sa slová „z toho najmenej 2 500 000 eur“ nahrádzajú slovami „pričom najmenej 50 %“.

Legislatívno-technická úprava, vzhľadom na potrebu zachovania jednotnej systematiky návrhu zákona.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 11. bodu

V § 4 ods. 3 písm. a) sa slová „z toho najmenej 1 500 000 eur“ nahrádzajú slovami „pričom najmenej 50 %“.

Legislatívno-technická úprava, vzhľadom na potrebu zachovania jednotnej systematiky návrhu zákona.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 13. bodu

V § 5 písm. b) a § 6 písm. b) sa slovo „minimálne“ nahrádza slovom „najmenej“.

Pripomienka terminologicky zjednocuje text návrhu zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 13. bodu

V § 5 písm. b) a § 6 písm. b) sa slová „budú tvoriť“ nahrádzajú slovom „tvoria“.

Gramatická pripomienka.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 13. bodu

V § 6 písm. b) sa slová „70 %“ nahrádzajú slovami „60 %“.

Legislatívno-technická úprava súvisiaca so spresnením ustanovenia. Vzhľadom na to, že do definície centier strategických služieb boli vložené aj centrá zákazníckej podpory, navrhujeme znížiť počet vysokoškolsky vzdelaných pracovníkov.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 14. bodu

V § 7 ods. 1 písm. b) sa slová „z toho najmenej 5 000 000 eur“ nahrádzajú slovami „pričom najmenej 50%“.

Legislatívno-technická úprava, vzhľadom na potrebu zachovania jednotnej systematiky návrhu zákona.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 24. bodu

V § 9 ods. 2 písm. g) sa slovo „strojové“ nahrádza slovom „výrobné“.

Legislatívno-technická úprava súvisiaca so spresnením ustanovenia.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 36. bodu

V § 15 ods. 9 písm. b) sa slová „vyplývajú z predčasného skončenia“ nahrádzajú slovami „smerujú k predčasnému skončeniu“ a slovo „premiestnenia“ sa nahrádza slovom „premiestneniu“.

Úprava súvisiaca so spresnením ustanovenia.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. I, 43. bodu

V § 19 ods. 3 sa za slová „spriaznenou osobou“ vkladá odkaz „16d)“.

Pripomienka dôsledne dopĺňa odkaz na poznámku pod čiarou 16d zavedenú v súvislosti s pojmom „spriaznená osoba“.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 44. bode (§ 20c), čl. II 3. bode (§ 52u) a čl. III sa slová „1. apríl“ vo všetkých gramatických tvaroch nahrádzajú slovami „1. máj“ v príslušnom gramatickom tvare. V čl. I 44. bode (§ 20c) a čl. II 3. bode (§ 52u) sa slová „31. marca“ nahrádzajú slovami „30. apríla“.

Posunutie nadobudnutia účinnosti návrhu zákona súvisí s predpokladaným termínom jeho prerokovania na schôdzi Národnej rady Slovenskej republiky ako aj potrebou dodržania lehoty podľa čl. 102 ods. 1 písm. o) Ústavy Slovenskej republiky.

**Výbor NR SR pre hospodárske záležitosti**

***Gestorský výbor odporúča schváliť***

1. K čl. II. V čl. II sa vkladá nový novelizačný bod č. 1, ktorý znie:

„ 1. V § 30a odsek 1 znie:

„(1) Daňovník, ktorému bolo vydané rozhodnutie o schválení investičnej pomoci obsahujúcej úľavu na dani podľa osobitného predpisu 120a) alebo podľa schémy štátnej pomoci de minimis, môže si uplatniť nárok na úľavu na dani do výšky podľa odseku 2, ak súčasne spĺňa podmienky stanovené osobitným predpisom 120a) a osobitné podmienky podľa odseku 3 alebo podmienky podľa schémy štátnej pomoci de minimis.“.“.

Doterajšie novelizačné body sa prečíslujú.

Uvedeným ustanovením sa zosúľaďuje súčasný právny stav s existujúcim ustanovením 16 ods. (3) zákona č. 231/1999 Z. z. o štátnej pomoci v znení neskorších predpisov.

**Výbor NR SR pre hospodárske záležitosti**

***Gestorský výbor odporúča schváliť***

**Gestorský výbor odporúča o týchto pozmeňujúcich a doplňujúcich návrhoch hlasovať takto:**

**o bodoch 1 až 16 spoločne s odporúčaním schváliť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 561/2007 Z. z. o investičnej pomoci a o zmene  a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov

**s c h v á l i ť.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 12. marca 2013 č. 129.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 12. marca 2013

Ján **H u d a c k ý**, v.r.

predseda Výboru NR SR pre

hospodárske záležitosti